امریکا کنگره سینین حجاب‌لی ایلک مسلمان عضوو الهان عمر بیلدیریب کی، دونالد ترامپ رهبرلیگی ونروئلا-داکی وضعیتی گرگینلشدیریر. ساواشی دئییل، دیپلوماسینی دستکله‌مه‌لیگیک.
بو بارده الهان عمر شخصی  تویترصحیفه سینده یازیب.
الهان عمر ونزوئلا-دا حیاتا کئچیریلن چئوریلیش جهدینه رئاکسیا گؤستریب.
امریکا داها اوول ائتدیگی کیمی ساواشا قارشی اولان‌لاری "دیکتاتور دستکچیسی" آدلاندیردیغینی ایفاده ائدن الهان عمر دئییب: "بو تئاتری داها اوول عراق-دا گؤردوک. دونالد ترامپ رهبرلیگی ونزوئلا-داکی گرگین وضعیتی داها دا چتینلشدیریر. ساواشی دئییل، دیپلوماسینی دستکله‌مه‌لیگیک".
قئید ائدک کی، ژانویه نین 23-ده اؤزونو دؤولت باشچی‌سی اعلان ائدن مجلیس صدری خوان گوایدو شخصی تویتر صحیفه سی واسیطه سیله یاییملادیغی ویدئودا خالقا و عسگرلره کوچلره آخیشما‌لاری ایله علاقه دار چاغیریش ائدیب.
ونزوئلا مودافیه ناظیری ولادیمیر پادرینو لوپز ایسه چئوریلیش جهدی‌نین قارشی‌سینی آلا‌جاق‌لارینی بیلدیریب.
ولادیمیر پادرینو لوپز قئید ائدیب کی، ونزوئلا سلاح‌لی قوه لری آنایاسال نیظامی مودافیه ائدجگینه آند ایچیب. خاین چئوریلیش جهدی‌نین قارشی‌سینی آلاجاغیق.
امریکا رهبرلیگی ایسه خوان گوایدو و طرفدارلارینی دستکلدیگینی آچیقلاییب.
